CELEX: 32017D0621(01)
Language: hu
Date: 2017-06-16 00:00:00
Title: A Bizottság végrehajtási határozata (2017. június 16.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Dealurile Zarandului [OFJ])

21.6.2017   
            
            
               HU
            
            
               Az Európai Unió Hivatalos Lapja
            
            
               C 197/3
            
         A BIZOTTSÁG VÉGREHAJTÁSI HATÁROZATA
   (2017. június 16.)
   az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Dealurile Zarandului [OFJ])
   (2017/C 197/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Románia az 1308/2013/EU rendelet 105. cikkének megfelelően a „Dealurile Zarandului” elnevezéshez tartozó termékleírás módosítására irányuló kérelmet nyújtott be.
            
         
               (2)
            
            
               A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében foglalt feltételek.
            
         
               (3)
            
            
               Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Dealurile Zarandului” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
            
         A KÖVETKEZŐKÉPPEN HATÁROZOTT:
   Egyetlen cikk
   A „Dealurile Zarandului” (OFJ) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2017. június 16-án.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      A TERMÉKLEÍRÁS ÚJ MÓDOSÍTÁSA IRÁNTI KÉRELEM
      
         „DEALURILE ZARANDULUI”
      
      
         PGI-RO-A0031-AM01
      
      
         A benyújtás időpontja: 2015.5.28.
      
      1.   A módosításra vonatkozó szabályok
      
      Az 1308/2013/EU rendelet 105. cikke – nem kisebb jelentőségű módosítás
      2.   A módosítás leírása és indokolása
      
      2.1.   A körülhatárolt terület módosítása
      
      A „Dealurile Zarandului” földrajzi jelzéssel ellátott borok termelésére lehatárolt, Arad megye területén húzódó területet ki kell terjeszteni a következő településekre: Zăbrani (Zábrány), Neudorf (Temesújfalu), Frumuşeni (Szépfalu), Cruceni (Temeskeresztes), Fiscut (Temesfűzkút), Firiteaz (Féregyház), Hunedoara Timişană (Németságipuszta), Dud (Dúd) és Agrişu Mare (Almásegres). A földrajzi jelzéssel ellátott borok oltalmára vonatkozó kérelem által érintett végleges földrajzi terület tehát a következőkre terjed ki:
      Arad megye, Miniș-Măderat (ménes-magyarádi) borvidék, a következő bortermelő központokkal:
      Miniș (Ménes) körzet következő települései:
      
                  —
               
               
                  Lipova (Lippa) város: Lipova (Lippa) és Radna (Máriaradna) települések
               
            
                  —
               
               
                  Zăbrani (Zábrány): Zăbrani (Zábrány) és Neudorf (Temesújfalu) falvak
               
            
                  —
               
               
                  Frumușeni (Szépfalu): Frumușeni (Szépfalu) falu
               
            
                  —
               
               
                  Păuliș (Ópálos): Păuliș (Ópálos) és Barațca (Pálosbaracka) falvak
               
            
                  —
               
               
                  Ghioroc (Gyorok): Miniș (Ménes), Ghioroc (Gyorok) és Cuvin (Aradkövi) falvak
               
            
                  —
               
               
                  Covăsânț (Kovászi): Covăsânț (Kovászi) falu
               
            Măderat (Magyarád) körzet következő települései:
      
                  —
               
               
                  Șiria (Világos): Șiria (Világos), Galșa (Galsa) és Mâsca (Muszka) falvak
               
            
                  —
               
               
                  Pâncota (Pankota) város: Pâncota (Pankota) település és Măderat (Magyarád) falu
               
            
                  —
               
               
                  Târnova (Tornova): Târnova (Tornova), Dud (Dúd), Agrişu Mare (Almásegres) és Drauţ (Doroszlófalva) falvak
               
            
                  —
               
               
                  Ineu (Borosjenő) város: Ineu (Borosjenő) település és Mocrea (Apatelek) falu
               
            
                  —
               
               
                  Șilindia (Selénd): Șilindia (Selénd), Satu Mic (Dezsőháza) és Luguzău (Lugozó) falvak
               
            Dealul Viilor körzet következő települései:
      
                  —
               
               
                  Șagu (Németság): Șagu (Németság), Cruceni (Temeskeresztes), Fiscut (Temesfűzkút), Firiteaz (Féregyház) és Hunedoara Timișană (Németságipuszta) falvak
               
            Dorobanți (Kisiratos) körzet következő települései:
      
                  —
               
               
                  Curtici (Kürtös): Dorobanți (Kisiratos) falu
               
            A Lipova (Lippa), Zăbrani (Zábrány) és Neudorf (Temesújfalu) környékén előállított fehérborok a Miniș-Măderat (ménes-magyarádi) borvidék déli részéről származó borok jellegzetes ásványosságával és ízével rendelkeznek. A bőséges szüreteknek köszönhetően viszonylag magas (noha elsőre valamivel alacsonyabb) savtartalom, valamint harmonikus elsődleges aromák jellemzik őket. Ezzel szemben a vörösborok megőrzik a Miniș-Măderat (ménes-magyarádi) borvidék egészére jellemző különleges színmélységet, amelyet a sötét, de ragyogó rubintvörös háttérben megcsillanó bíborlilás árnyalat kölcsönöz nekik. A borok extraktívak. Az ONVPV (Oficiul Naţional al Viei şi Produselor Vitivinicole, azaz a Szőlő- és Bortermékek Nemzeti Hivatala) 2012., 2013. és 2014. évre vonatkozó statisztikái szerint a fehérborok szárazanyag-tartalma elérheti az 19–20 g/l-t (sauvignon), míg a vörösborok esetében a 27,55 g/l-t (cabernet sauvignon). A régió északi részén – Dud (Dúd), Agrișu Mare (Almásegres) és Luguzău (Lugozó) területén – termelt borok finomabbak és savasabbak, ami ugyanazon erőteljes extrakciós jellemzőknek tudható be: a vonatkozó érték 19,44 g/l a fehérborok (pinot gris és sauvignon), és 27,63 g/l a vörösborok (merlot) esetében.
      Az azon településeken előállított borok leírása, amelyekkel a körülhatárolt terület kiegészül, magyarázattal szolgál a borok analitikai és érzékszervi tulajdonságai tekintetében. Egy, az elmúlt négy szüreti évben a régi területen és az azt a közelmúltban kiegészítő településeken is termesztett több különböző szőlőfajtából előállított borokat összehasonlító elemzés kimutatta a következőket: a mustoasă de Măderat (magyarádi mustos) fajta természetes alkoholtartalma 11,76–12,30 % között változik, összes savtartalma borkősavban kifejezve 6,0 g/l, összes szárazanyag-tartalma 18,15–19,85 g/l; az olaszrizling fajta természetes alkoholtartalma 10,60–12,35 % között változik, összes savtartalma borkősavban kifejezve 5,20–6,30 g/l, összes szárazanyag-tartalma 17,20–21,10 g/l; a merlot fajta természetes alkoholtartalma 12,50–13,00 % között változik, összes savtartalma borkősavban kifejezve 6,10–6,50 g/l, összes szárazanyag-tartalma 24,65–27,55 g/l; a cabernet sauvignon fajta természetes alkoholtartalma pedig 12,20–12,60 % között változik, összes savtartalma borkősavban kifejezve 4,70–6,69 g/l, összes szárazanyag-tartalma 20,63–24,75 g/l. Jelentős mértékű hasonlóságokra derült fény a friss, gyümölcsös jelleg tekintetében a Lipova (Lippa), Radna (Máriaradna), Zăbrani (Zábrány), Neudorf (Temesújfalu), Păuliş (Ópálos) és Baraţca (Pálosbaracka) településeken termesztett fehér fajták esetében. Feltűnően hasonló másodlagos ízek figyelhetők meg a Şagu (Németság), Cruceni (Temeskeresztes), Fiscut (Temesfűzkút), Firiteaz (Féregyház), Hunedoara Timişană (Németságipuszta) és Frumuşeni (Szépfalu) települések ültetvényeiből származó fehér borszőlőfajták esetében. Şilindia (Selénd), Satu Mic (Dezsőháza), Luguzău (Lugozó), Dud (Dúd) és Agrişu Mare (Almásegres) települések barna csernozjom talaja extraktív, testes és telt ízű borok előállítását teszi lehetővé. Nem véletlen, hogy e földterületeken ősidők óta termesztenek szőlőt.
      A földrajzi jelzés által körülhatárolt területek oltalmára vonatkozó európai politika hiányos ismerete, valamint az a tény, hogy Románia uniós csatlakozásakor nem léteztek bortermelői szövetségek, együttesen azzal a következménnyel jártak, hogy egyes, a különleges minőségi borok termelése terén ősi hagyományokkal rendelkező települések kimaradtak a Dealurile Zarandului területének meghatározásából.
      EGYSÉGES DOKUMENTUM
      1.   Bejegyzendő elnevezés(ek)
      
      Dealurile Zarandului
      2.   A földrajzi árujelző típusa
      
      OFJ – oltalom alatt álló földrajzi jelzés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      
         Analitikai és érzékszervi jellemzők
      
      
                  —
               
               
                  összes és tényleges alkoholtartalom: legalább 10 térfogatszázalék
               
            
                  —
               
               
                  összes savtartalom (borkősav): legalább 4,5 g/l
               
            
                  —
               
               
                  illósavtartalom (ecetsav): legfeljebb 1,2 g/l
               
            
                  —
               
               
                  nem redukáló szárazanyag: legalább 17 g/l
               
            
                  —
               
               
                  összes kén-dioxid-tartalom: legfeljebb 300 mg/l
               
            
                  —
               
               
                  szabad kén-dioxid-tartalom: legfeljebb 60 mg/l
               
            1.   Muscat ottonel:
      
                  —
               
               
                  Külső megjelenés: tiszta, ragyogó
               
            
                  —
               
               
                  Szín: szalmasárga vagy élénk sárga, attól függően, hogy milyen a szőlő minősége szüretkor
               
            
                  —
               
               
                  Illat: enyhe virágos illatjegyek, tipikus muskotályos aroma a borvidék északi részén szüretelt szőlők esetében
               
            
                  —
               
               
                  Íz: tipikus, kellemesen bársonyos muskotályíz. A savtartalmat korrigálni kell
               
            2.   Traminer roz:
      
                  —
               
               
                  Külső megjelenés: tiszta
               
            
                  —
               
               
                  Szín: sárgászöld
               
            
                  —
               
               
                  Illat: rózsaszirom-aroma, különösen a Păuliş (Ópálos) település területén szüretelt szőlőből készült borok esetében
               
            
                  —
               
               
                  Íz: a frissen kaszált szénára emlékeztető
               
            3.   Sauvignon:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: halványsárga, zöldesen megcsillanó fényekkel
               
            
                  —
               
               
                  Illat: szőlővirág
               
            
                  —
               
               
                  Íz: gyümölcsös, kellemesen savas, harmonikus
               
            4.   Pinot gris:
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér, halványsárgán megcsillanó fényekkel
               
            
                  —
               
               
                  Illat: nyári alma
               
            
                  —
               
               
                  Íz: telt, a frissen sült kenyér héjára emlékeztető ízjeggyel
               
            5.   Fetească regală (királyleányka):
      
                  —
               
               
                  Külső megjelenés: tiszta
               
            
                  —
               
               
                  Szín: zöldessárga
               
            
                  —
               
               
                  Illat: savanykás nyári almára emlékeztető aroma, amely tükrözi a váztalaj magas ásványianyag-tartalmát
               
            
                  —
               
               
                  Íz: telt, harmonikus íz, amely kifejezésre juttatja a borvidék északi részének sajátosságát
               
            6.   Fetească albă (fehér leányka):
      
                  —
               
               
                  Külső megjelenés: tiszta
               
            
                  —
               
               
                  Szín: zöldessárga
               
            
                  —
               
               
                  Illat: alma és szőlővirág
               
            
                  —
               
               
                  Íz: kellemes, harmonikus, tipikus
               
            7.   Olaszrizling:
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér
               
            
                  —
               
               
                  Illat: nincs egyedi elsődleges aroma
               
            
                  —
               
               
                  Íz: telt, boros, nagyon friss, kellemesen savanykás
               
            8.   Rajnai rizling:
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér, tipikus
               
            
                  —
               
               
                  Illat: nincs meghatározó elsődleges aroma
               
            
                  —
               
               
                  Íz: boros, friss, kellemesen savanykás
               
            9.   Chardonnay:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: aranysárga
               
            
                  —
               
               
                  Illat: akácvirágra és kaszált szénára emlékeztető aroma
               
            
                  —
               
               
                  Íz: kellemes, virágos, enyhe savassággal
               
            10.   Mustoasa de Măderat (magyarádi mustos)
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldessárga, citromszeletre hasonlít, ami enyhén savanyú ízt sejtet
               
            
                  —
               
               
                  Illat: éretlen zöldalma szőlővirág-illatjegyekkel, különösen azokon a területeken, ahol a termelés nem éri el a fajtára vonatkozóan előírt szintet
               
            
                  —
               
               
                  Íz: a magas savtartalomnak köszönhetően friss, üdítő, élénk, különösen azokon a területeken, ahol magas a termelés szintje
               
            11.   Furmint:
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér, halványsárgán megcsillanó fényekkel
               
            
                  —
               
               
                  Illat: trópusi gyümölcsökre emlékeztető elsődleges aroma
               
            
                  —
               
               
                  Íz: kellemes, zamatos trópusi gyümölcsre emlékeztet, eredeti
               
            12.   Furmint de Miniş (ménesi furmint):
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér, citromsárgán megcsillanó fényekkel
               
            
                  —
               
               
                  Illat: trópusi gyümölcsökre emlékeztető aroma
               
            
                  —
               
               
                  Íz: kellemes, friss, zamatos trópusi gyümölcsöket idéző, tipikus
               
            13.   Cabernet sauvignon:
      
                  —
               
               
                  Külső megjelenés: tiszta
               
            
                  —
               
               
                  Szín: mély rubinvörös, amelyben erőteljes kékes fények csillognak azon borok esetében, amelyek a Covăsânţ (Kovászi) és Lipova (Lippa) közötti, a vörös fajták termelésének kedvező adottságokkal rendelkező területen szüretelt szőlőből készültek
               
            
                  —
               
               
                  Illat: a vadon termő növényzet és a fű egyedi aromája
               
            
                  —
               
               
                  Íz: fiatal borként túlságosan testes, tanninos, fanyar, sőt akár ihatatlan is lehet; legalább két évig tartó hordós érlelésre van szüksége. Az érlelés során javul az íz, kellemesen bársonyossá, lekerekítetté és lággyá válik. A többi borvidék boraihoz képest mért magasabb savtartalma és jelentős szárazanyag-tartalma hosszabb eltarthatóságot biztosít a bornak, és elősegíti a frissesség megőrzését.
               
            14.   Merlot:
      
                  —
               
               
                  Külső megjelenés: tiszta
               
            
                  —
               
               
                  Szín: rubinvörös, amelyben az érlelés nyomán terrakotta árnyalatok jelennek meg
               
            
                  —
               
               
                  Illat: az erdei gyümölcsök – például a vadmálna – kellemes aromája, amely az érlelés eredményeként tölgy- és vanília-ízjegyekkel egészül ki
               
            
                  —
               
               
                  Íz: kevésbé fanyar, mint a cabernet sauvignon; az erre a fajtára jellemző bársonyos textúrával rendelkezik, és az érlelés során vonzó bukéra tesz szert
               
            15.   Pinot noir:
      
                  —
               
               
                  Külső megjelenés: tiszta
               
            
                  —
               
               
                  Szín: sötét meggypiros, ragyogó
               
            
                  —
               
               
                  Illat: a bor érése során a kezdeti, meggyre emlékeztető aroma a szamócát idéző aromává alakul át
               
            
                  —
               
               
                  Íz: bársonyos, lágy, összetett és kifinomult, különösen a borvidék déli részén
               
            16.   Fetească neagră (fekete leányka):
      
                  —
               
               
                  Külső megjelenés: tiszta
               
            
                  —
               
               
                  Szín: mély gránátvörös
               
            
                  —
               
               
                  Illat: összetett, eredeti aroma valódi virágos jegyekkel
               
            
                  —
               
               
                  Íz: harmonikus, kellemes és kellően testes, zamatos és attraktív
               
            17.   Burgund Mare (kékfrankos):
      
                  —
               
               
                  Külső megjelenés: tiszta
               
            
                  —
               
               
                  Szín: mély gránátvörös, lila árnyalatokkal; az erre a fajtára jellemző szín a Covăsânţ (Kovászi) és Lipova (Lippa) közötti területen szüretelt szőlőből készült boroknál figyelhető meg
               
            
                  —
               
               
                  Illat: érett erdei gyümölcsök: földi szeder és áfonya aromája
               
            
                  —
               
               
                  Íz: kiegyensúlyozott, egyenletes, nem agresszív
               
            18.   Syrah:
      
                  —
               
               
                  Külső megjelenés: tiszta
               
            
                  —
               
               
                  Szín: élénkvörös
               
            
                  —
               
               
                  Illat: virágos buké nagyon erőteljes fűszeres aromákkal
               
            
                  —
               
               
                  Íz: egyenletes, fügére emlékeztető és enyhén fanyar ízjegyekkel
               
            19.   Novac:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: mély rubinvörös, lilásan csillogó fényekkel
               
            
                  —
               
               
                  Illat: áfonyabuké és fűszeres feketebors-aromák
               
            
                  —
               
               
                  Íz: jól integrált tannin, egyenletes, enyhén savas íz
               
            20.   Portugais bleu (kékoportó):
      
                  —
               
               
                  Külső megjelenés: tiszta
               
            
                  —
               
               
                  Szín: élénk téglavörös
               
            
                  —
               
               
                  Illat: piros gyümölcsök, egres és ribiszke jegyeit mutató buké
               
            
                  —
               
               
                  Íz: lágy, kissé tanninos, enyhén savas; korai szüret esetén megőrzi tipikus jellemzőit, különösen azon területeken, ahol a vörös fajták a meghatározóak
               
            21.   Sangiovese:
      
                  —
               
               
                  Külső megjelenés: tiszta
               
            
                  —
               
               
                  Szín: meggypiros
               
            
                  —
               
               
                  Illat: érett bogyós gyümölcsök és szőlő jegyeit mutató buké, amely a borvidék északi részén szüretelt szőlőből készült borok esetében különösen harmonikus
               
            
                  —
               
               
                  Íz: tanninos, enyhén savas, élénk, könnyed
               
            22.   Cadarcă (kadarka):
      
                  —
               
               
                  Külső megjelenés: tiszta
               
            
                  —
               
               
                  Szín: élénkvörös
               
            
                  —
               
               
                  Illat: erdei gyümölcsök aromája
               
            
                  —
               
               
                  Íz: bársonyos, kissé savas, enyhén fanyar
               
            Általános analitikai jellemzők
      
                  Minimális tényleges alkoholtartalom (térfogatszázalék)
               
               
                  10
               
            
                  Minimális összes savtartalom
               
               
                  4,5  g/l, borkősavtartalomban kifejezve
               
            
                  Maximális illósavtartalom (gramm/liter)
               
               
                  1,2 
               
            
                  Maximális összes kén-dioxid-tartalom (milligramm/liter)
               
               
                  300
               
            5.   Borkészítési eljárások
      
      a)   Alapvető borászati eljárások
      
      
         Borászati eljárások
      
      A borkészítésre vonatkozó releváns korlátozás
      A természetes alkoholtartalom csak a törvényben előírt feltételekkel egészíthető ki. Az alkohol térfogatszázalékában kifejezett összes természetes alkoholtartalom csak a következő módszerek valamelyikének alkalmazásával növelhető:
      
                  a)
               
               
                  sűrített szőlőmust vagy finomított szőlőmust-sűrítmény hozzáadásával friss szőlő, részben erjedt szőlőmust vagy még erjedésben lévő újbor esetében;
               
            
                  b)
               
               
                  sűrített szőlőmust vagy finomított szőlőmust-sűrítmény hozzáadásával vagy részleges sűrítéssel, a szőlőmust esetében a fordított ozmózist is beleértve.
               
            A „Dealurile Zarandului” földrajzi jelzéssel ellátott borok készítése során nem engedélyezett szacharóz hozzáadása.
      b)   Maximális hozamok
      
      Szőlőtermesztés: fetească regală (királyleányka), mustoasă de Măderat (magyarádi mustos), portugais bleu (kékoportó) és sangiovese fajták
      15 000 kilogramm szőlő hektáronként
      Szőlőtermesztés: furmint, furmint de Miniş (ménesi furmint), rajnai rizling, olaszrizling, merlot, fetească neagră (fekete leányka) és novac fajták
      12 500 hektoliter hektáronként
      Szőlőtermesztés: burgund mare (kékfrankos), cadarcă (kadarka), fetească albă (fehér leányka) fajták
      12 500 hektoliter hektáronként
      Szőlőtermesztés: muscat ottonel, pinot gris, chardonnay, sauvignon, traminer roz, cabernet sauvignon, pinot noir és syrah fajták
      10 000 hektoliter hektáronként
      Bortermelés, fehérborok
      95 hektoliter hektáronként
      Bortermelés, vörös-, rozé- és ízesített borok
      85 hektoliter hektáronként
      6.   Körülhatárolt terület
      
      Arad megye, Miniș-Măderat (ménes-magyarádi) borvidék, a következő központokkal:
      Miniș (Ménes) körzet következő települései:
      
                  —
               
               
                  Lipova (Lippa) város: Lipova (Lippa) és Radna (Máriaradna)
               
            
                  —
               
               
                  Zăbrani (Zábrány): Zăbrani (Zábrány) és Neudorf (Temesújfalu) falvak
               
            
                  —
               
               
                  Frumușeni (Szépfalu): Frumușeni (Szépfalu) falu
               
            
                  —
               
               
                  Păuliș (Ópálos): Păuliș (Ópálos) és Barațca (Pálosbaracka) falvak
               
            
                  —
               
               
                  Ghioroc (Gyorok): Miniș (Ménes), Ghioroc (Gyorok) és Cuvin (Aradkövi) falvak
               
            
                  —
               
               
                  Covăsânț (Kovászi): Covăsânț (Kovászi) falu
               
            Măderat (Magyarád) körzet következő települései:
      
                  —
               
               
                  Șiria (Világos): Șiria (Világos), Galșa (Galsa) és Mâsca (Muszka) falvak
               
            
                  —
               
               
                  Pâncota (Pankota) város: Pâncota (Pankota) és Măderat (Magyarád) falu
               
            
                  —
               
               
                  Târnova (Tornova): Târnova (Tornova), Dud (Dúd), Agrişu Mare (Almásegres) és Drauţ (Doroszlófalva) falvak
               
            
                  —
               
               
                  Ineu (Borosjenő) város: Ineu (Borosjenő) és Mocrea (Apatelek) falu
               
            
                  —
               
               
                  Șilindia (Selénd): Șilindia (Selénd), Satu Mic (Dezsőháza) és Luguzău (Lugozó) falvak
               
            Dealul Viilor körzet következő települései:
      
                  —
               
               
                  Șagu (Németság): Șagu (Németság), Cruceni (Temeskeresztes), Fiscut (Temesfűzkút), Firiteaz (Féregyház) és Hunedoara Timișană (Németságipuszta) falvak
               
            Dorobanți (Kisiratos) körzet következő települései:
      
                  —
               
               
                  Curtici (Kürtös): Dorobanți (Kisiratos) falu
               
            7.   Fő borszőlőfajták
      
      
                   
               
               
                  Cadarcă (kadarka) N
               
            
                   
               
               
                  Burgund Mare (kékfrankos) N
               
            
                   
               
               
                  Pinot gris G
               
            
                   
               
               
                  Fetească neagră (fekete leányka) N
               
            
                   
               
               
                  Muscat ottonel B
               
            
                   
               
               
                  Cabernet sauvignon N
               
            
                   
               
               
                  Sauvignon B
               
            
                   
               
               
                  Merlot N
               
            
                   
               
               
                  Fetească regală (királyleányka) B
               
            
                   
               
               
                  Fetească albă (fehér leányka) B
               
            
                   
               
               
                  Furmint de Miniş (ménesi furmint) B
               
            
                   
               
               
                  Furmint B
               
            
                   
               
               
                  Chardonnay B
               
            
                   
               
               
                  Novac N
               
            
                   
               
               
                  Mustoasă de Măderat (magyarádi mustos) B
               
            
                   
               
               
                  Syrah N
               
            
                   
               
               
                  Sangiovese N
               
            
                   
               
               
                  Traminer roz Rs
               
            
                   
               
               
                  Olaszrizling B
               
            
                   
               
               
                  Rajnai rizling B
               
            
                   
               
               
                  Portugais bleu (kékoportó) N
               
            
                   
               
               
                  Pinot noir N
               
            8.   A kapcsolat(ok) leírása
      
      
         Kapcsolat a körülhatárolt területtel
      
      Az egyedi természeti tényezőt a Zarándi-hegység alacsonyabban fekvő vonulatai testesítik meg, amelyeket jellemzően vasban és mikroelemekben gazdag váztalaj borít. A dombok közötti bemélyedésekben különféle topoklimatikus feltételek alakultak ki, amelyek e terület különböző szőlőültetvényei esetében eltérő sajátosságokat eredményeznek, ugyanakkor a földrajzi-éghajlati helyzet és a termesztett szőlőfajták tekintetében a feltételek hasonlóak.
      A szőlőültetvények főként déli, néhány kivételes esetben pedig délnyugati és délkeleti fekvésűek. Ennek eredményeként az ugyanazokkal a földrajzi szélességi és hosszúsági koordinátákkal rendelkező és ugyanazon fajtájú szőlőt termesztő különböző egyéni szőlőültetvényeket egy sor topoklimatikus jellemző különbözteti meg egymástól. A szőlőtermesztésre használt meredek, teraszos kialakítású lejtők megtörik a szeleket és a hideg légáramlatokat, és mérsékelik ezek erejét. Nyugodt időjárás esetén a lejtők felmelegedése gyengéd légáramlást biztosít, ami kedvező hatást gyakorol a növények élettani folyamataira, és elősegíti a szőlőbogyók minőségi jellemzőinek érvényre juttatását. A lejtők megakadályozzák a felesleges víz stagnálását, és ezáltal segítik a talaj felmelegedését, valamint megakadályozzák a szürkepenész térhódítását.
      A mediterrán hatások által befolyásolt mikroklímát korai, csapadékos tavaszok és hosszú, meleg, száraz nyarak jellemzik. Ökológiai-éghajlati adatok: éves átlagos hőmérséklet: 11,2 °C, teljes éves csapadékmennyiség: 644 mm, az aktív hőmérséklet összege: 3 291 °C, napsütéses órák száma összesen: 1 490, az aktív csapadékmennyiség összesen: 365 mm. A relatív páratartalom tízéves átlaga körülbelül 75 %. A vastartalmú váztalajról származó borok mély rubinvörös fényeket megcsillantó, élénkvörös színű, nagyon testes és kifejező borok.
      A Zarándi-hegység alacsonyabban fekvő vonulatain termelt borok érzékszervi vizsgálatával nagy fokú színintenzitás állapítható meg a vörös fajták esetében, amelyhez a fiatal borokban erőteljes, kékes fények társulnak, majd ezek a bor érése során téglavörössé változnak. A fiatal bor íze fanyar, tanninos, majd az érés során kiegyensúlyozottá, határozottá, kellemessé, testessé és bársonyossá válik.
      A Lipova (Lippa), Zăbrani (Zábrány) és Neudorf (Temesújfalu) környékén előállított fehérborok a Miniș-Măderat (ménes-magyarádi) borvidék déli részéről származó borok jellegzetes ásványosságával és ízével rendelkeznek. A bőséges szüreteknek köszönhetően viszonylag magas (noha elsőre valamivel alacsonyabb) savtartalom, valamint harmonikus elsődleges aromák jellemzik őket. Ezzel szemben a vörösborok megőrzik a Miniș-Măderat (ménes-magyarádi) borvidék egészére jellemző különleges színmélységet, amelyet a sötét, de ragyogó rubintvörös háttérben megcsillanó bíborlilás árnyalat kölcsönöz nekik. A borok extraktívak. Az ONVPV (Oficiul Naţional al Viei şi Produselor Vitivinicole, azaz a Szőlő- és Bortermékek Nemzeti Hivatala) 2012., 2013. és 2014. évre vonatkozó statisztikái szerint a fehérborok szárazanyag-tartalma elérheti az 19–20 g/l-t (sauvignon), míg a vörösborok esetében a 27,55 g/l-t (cabernet sauvignon). A régió északi részén – Dud (Dúd), Agrișu Mare (Almásegres) és Luguzău (Lugozó) területén – termelt borok finomabbak és savasabbak, ami ugyanazon erőteljes extrakciós jellemzőknek tudható be: a vonatkozó érték 19,44 g/l a fehérborok (pinot gris és sauvignon), és 27,63 g/l a vörösborok (merlot) esetében.
      Az azon településeken előállított borok leírása, amelyekkel a körülhatárolt terület kiegészül, magyarázattal szolgál a borok analitikai és érzékszervi tulajdonságai tekintetében. Egy, az elmúlt négy szüreti évben a régi területen és az azt a közelmúltban kiegészítő településeken is termesztett több különböző szőlőfajtából előállított borokat összehasonlító elemzés kimutatta a következőket: a mustoasă de Măderat (magyarádi mustos) fajta természetes alkoholtartalma 11,76–12,30 % között változik, összes savtartalma borkősavban kifejezve 6,0 g/l, összes szárazanyag-tartalma 18,15–19,85 g/l; az olaszrizling fajta természetes alkoholtartalma 10,60–12,35 % között változik, összes savtartalma borkősavban kifejezve 5,20–6,30 g/l, összes szárazanyag-tartalma 17,20–21,10 g/l; a merlot fajta természetes alkoholtartalma 12,50–13,00 % között változik, összes savtartalma borkősavban kifejezve 6,10–6,50 g/l, összes szárazanyag-tartalma 24,65–27,55 g/l; a cabernet sauvignon fajta természetes alkoholtartalma pedig 12,20–12,60 % között változik, összes savtartalma borkősavban kifejezve 4,70–6,69 g/l, összes szárazanyag-tartalma 20,63–24,75 g/l. Jelentős mértékű hasonlóságokra derült fény a friss, gyümölcsös jelleg tekintetében a Lipova (Lippa), Radna (Máriaradna), Zăbrani (Zábrány), Neudorf (Temesújfalu), Păuliş (Ópálos) és Baraţca (Pálosbaracka) településeken termesztett fehér fajták esetében. Feltűnően hasonló másodlagos ízek figyelhetők meg a Şagu (Németság), Cruceni (Temeskeresztes), Fiscut (Temesfűzkút), Firiteaz (Féregyház), Hunedoara Timişană (Németságipuszta) és Frumuşeni (Szépfalu) települések ültetvényeiből származó fehér borszőlőfajták esetében. Şilindia (Selénd), Satu Mic (Dezsőháza), Luguzău (Lugozó), Dud (Dúd) és Agrişu Mare (Almásegres) települések barna csernozjom talaja extraktív, testes és telt ízű borok előállítását teszi lehetővé. Nem véletlen, hogy e földterületeken ősidők óta termesztenek szőlőt.
      9.   További alapvető feltételek
      
      
         Jogi keret:
      
      A nemzeti jogszabályokban
      
         A további feltétel típusa:
      
      A címkézésre vonatkozó kiegészítő rendelkezések
      
         A feltétel leírása:
      
      Nincsenek kiegészítő rendelkezések.
      10.   A termékleíráshoz vezető link
      
      http://www.onvpv.ro/sites/default/files/caiet_de_sarcini_ig_dealurile_zarandului_modif_cf_notif_133_2016_accept_changes_18032016.pdf